CELEX: 62011TN0370
Language: lv
Date: 2011-07-08 00:00:00
Title: Lieta T-370/11: Prasība, kas celta 2011. gada 8. jūlijā — Polija/Komisija

1.10.2011   
            
            
               LV
            
            
               Eiropas Savienības Oficiālais Vēstnesis
            
            
               C 290/9
            
         Prasība, kas celta 2011. gada 8. jūlijā — Polija/Komisija
   (Lieta T-370/11)
   2011/C 290/12
   Tiesvedības valoda — poļu
   
      Lietas dalībnieki
   
   
      Prasītāja: Polijas Republika (pārstāvis — M. Szpunar, valsts sekretāra vietnieks)
   
      Atbildētāja: Eiropas Komisija
   
      Prasījumi
   
   Prasītājas prasījumi Vispārējai tiesai ir šādi:
   
               —
            
            
               atcelt (ar dokumenta numuru C(2011) 2772 izziņoto) Komisijas 2011. gada 27. aprīļa Lēmumu 2011/278/ES, ar kuru visā Savienībā nosaka pagaidu noteikumus saskaņotai bezmaksas emisiju kvotu sadalei atbilstoši 10.a pantam Eiropas Parlamenta un Padomes Direktīvā 2003/87/EK (OV L 130, 17.05.2011., 1. lpp.);
            
         
               —
            
            
               piespriest Eiropas Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai Polijas Republika izvirza šādus pamatus.
   
               1)
            
            
               Ar pirmo pamatu tiek apgalvots, ka, neņemot vērā atsevišķo dalībvalstu īpašo situāciju attiecībā uz kurināmo un produktu līmeņatzīmju aprēķinā izmantojot dabasgāzes atsauces efektivitāti un pieņemot šo kurināmo par standarta kurināmo, esot pārkāpta LESD 194. panta 2. punkta otrā daļa, skatīta kopā ar 192. panta 2. punkta c) apakšpunktu.
            
         
               2)
            
            
               Ar otro pamatu tiek apgalvots, ka, apstrīdētā lēmuma izstrādē neņemot vērā atšķirīgās situācijas atsevišķos Eiropas Savienības reģionos, neesot ievērots vienlīdzīgas attieksmes princips, kā arī pārkāpts LESD 191. panta 2. un 3. punkts.
            
         
               3)
            
            
               Ar trešo pamatu tiek apgalvots, ka apstrīdētajā lēmumā, nosakot produktu līmeņatzīmes uz daudz ierobežojošāku kritēriju pamata nekā ir vajadzīgs Direktīvas 2003/87/EK mērķu īstenošanai, esot pārkāpts LES 5. panta 4. punkts (samērīguma princips).
            
         
               4)
            
            
               Ar ceturto pamatu tiek apgalvots, ka esot pārkāpts Direktīvas 2003/87/EK 10.a pants, skatīts kopā ar 1. pantu, un Eiropas Komisijai neesot pilnvaru veikt apstrīdēto pasākumu.